title: 2014/285/PESK: Deċiżjoni tal-Kumitat Politiku u ta' Sigurtà EUTM Mali/2/2014 tat- 13 ta' Mejju 2014 dwar l-aċċettazzjoni tal-kontributi ta' Stati terzi għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali)

text:
               17.5.2014

               MT

               Il-Ġurnal Uffiċjali tal-Unjoni Ewropea

               L 147/70

         DEĊIŻJONI TAL-KUMITAT POLITIKU U TA' SIGURTÀ EUTM MALI/2/2014
   tat-13 ta' Mejju 2014
   dwar l-aċċettazzjoni tal-kontributi ta' Stati terzi għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali)

      (2014/285/PESK)

   IL-KUMITAT POLITIKU U TA' SIGURTÀ,
   Wara li kkunsidra t-Trattat dwar l-Unjoni Ewropea, u b'mod partikolari t-tielet paragrafu tal-Artikolu 38 tiegħu,
   Wara li kkunsidra d-Deċiżjoni tal-Kunsill 2013/34/PESK tas-17 ta' Jannar 2013 dwar missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) (1), u b'mod partikolari l-Artikolu 8(2) tagħha,
   Billi:

               (1)

               Skont l-Artikolu 8(2) tad-Deċiżjoni 2013/34/PESK, il-Kunsill awtorizza lill-Kumitat Politiku u ta' Sigurtà (KPS) biex jieħu d-deċiżjonijiet rilevanti dwar l-aċċettazzjoni tal-kontributi proposti minn Stati terzi.

               (2)

               Wara rakkomandazzjoni dwar kontributi mill-Ġeorġja, ir-Repubblika tal-Moldova, u l-Montenegro mill-Kmandant tal-Missjoni tal-UE u l-parir mill-Kumitat Militari tal-Unjoni Ewropea, il-kontributi mill-Ġeorġja, ir-Repubblika tal-Moldova, u l-Montenegro għandhom jiġu aċċettati.

               (3)

               F'konformità mal-Artikolu 5 tal-Protokoll Nru 22 dwar il-pożizzjoni tad-Danimarka, anness mat-Trattat dwar l-Unjoni Ewropea u mat-Trattat dwar il-Funzjonament tal-Unjoni Ewropea, id-Danimarka ma tipparteċipax fl-elaborazzjoni u fl-implementazzjoni ta' deċiżjonijiet u azzjonijiet tal-Unjoni li jkollhom implikazzjonijiet ta' difiża,

         ADOTTA DIN ID-DEĊIŻJONI:
   Artikolu 1
   1.   Il-kontributi mill-Ġeorġja, ir-Repubblika tal-Moldova, u l-Montenegro għall-missjoni militari tal-Unjoni Ewropea biex tikkontribwixxi għat-taħriġ tal-Forzi Armati ta' Mali (EUTM Mali) huma aċċettati u huma meqjusa bħala sinifikanti.
   2.   Il-Ġeorġja, ir-Repubblika tal-Moldova, u l-Montenegro huma eżenti minn kontribuzzjonijiet finanzjarji għall-baġit ta' EUTM Mali.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-13 ta' Mejju 2014.

            Għall-Kumitat Politiku u ta' Sigurtà

            Il-President

         W. STEVENS

      (1)  ĠU L 14, 18.1.2013, p. 19.


title: Id-Deċiżjoni tal-Kunsill tas-6 ta' Diċembru 2001 dwar il-protezzjoni tal-euro kontra l-iffalsifikar

text:
Avviż Legali Importanti

|

32001D0887

Official Journal L 329 , 14/12/2001 P. 0001 - 0002

		Id-Deċiżjoni tal-Kunsilltas-6 ta' Diċembru 2001dwar il-protezzjoni tal-euro kontra l-iffalsifikar(2001/887/JHA)IL-KUNSILL TA' L-UNJONI EWROPEA,Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31 u l-Artikolu 34(2)(ċ) tiegħu,Wara li kkunsidra l-inizzjattiva tar-Repubblika Franċiża [1],Wara li kkunsidra l-opinjoni tal-Parlament Ewropew [2];Billi:(1) Ir-Regolament tal-Kunsill (KE) Nru 974/98 tat-3 ta' Mejju 1998 dwar l-introduzzjoni tal-euro [3] jistipula illi l-munita bid-denominazzjoni tal-euro għandha titqiegħed fiċ-ċirkolazzjoni mill-1 ta' Jannar 2002 u jobbliga lill-Istati Membri li qed jieħdu sehem sabiex jassiguraw sanzjonijiet xierqa kontra l-iffalsifikar ta' karti u muniti tal-euro.(2) Il-miżuri maħsuba sabiex jipproteġu l-euro stabbiliti permezz ta' strumenti oħra għandhom jiġu supplimentati u msaħħa b'dispożizzjonijiet li jassiguraw koperazzjoni fil-qrib bejn l-awtoritajiet kompetenti ta' l-Istati Membri, il-Bank Ċentrali Ewropew, il-banek ċentrali nazzjonali, il-Europol u l-Eurojust sabiex ikunu mrażżna reati li jinvolvu l-iffalsifikar tal-euro.(3) Fid-29 ta' Mejju 2000 il-Kunsill adotta Deċiżjoni ta' Qafas 2000/383/JHA dwar żieda fil-protezzjoni permezz ta' pieni kriminali u sanzjonijiet oħra kontra l-iffalsifikar in konnessjoni ma' l-introduzzjoni tal-euro [4].(4) Fit-28 ta' Ġunju 2001 il-Kunsill adotta r-Regolament (KE) Nru 1338/2001 li stabbilixxa miżuri neċessarji għall-protezzjoni tal-euro kontra l-iffalsifikar [5] u r-Regolament (KE) Nru 1339/2001 li estenda l-effetti tar-Regolament (KE) Nru 1338/2001 li stabbilixxa miżuri neċessarji għall-protezzjoni tal-euro kontra l-iffalsifikar f'dawn il-pajjiżi li ma adottawx il-euro bħala l-munita waħdanija tagħhom [6],IDDEĊIEDA DAN LI ĠEJ:Artikolu 1DefinizzjonijietGħall-finijiet ta' din id-Deċiżjoni:(a) "karti iffalsifikati" u "muniti iffalsifikati" jfissru karti u muniti kif definiti fl-Artikolu 2 tar-Regolament (KE) Nru 1338/2001;(b) "falsifikar u reati marbuta ma' l-iffalsifikar tal-euro" tfisser l-imġieba, fir-rigward tal-euro, kif deskritta fl-Artikoli 3 sa 5 tad-Deċiżjoni ta' Qafas tal-Kunsill 2000/383/JHA;(ċ) "awtoritajiet kompetenti" tfisser l-awtoritajiet maħtura mill-Istati Membri sabiex jiċċentralizzaw l-informazzjoni, b'mod partikolari l-uffiċċji ċentrali nazzjonali, u sabiex jiskopru, jinvestigaw jew jikkastigaw l-iffalsifikar u reati marbuta ma' l-iffalsifikar tal-euro;(d) "Konvenzjoni ta' Ġinevra" tfisser il-Konvenzjoni Internazzjonali dwar it-Trazzin ta' l-Iffalsifikar tal-Munita, iffirmata f'Ġinevra fl-20 ta' April 1929 u l-Protokoll tagħha;(e) "Konvenzjoni tal-Europol" tfisser il-Konvenzjoni tas-26 ta' Lulju 1995 dwar it-twaqqif ta' uffiċċju Ewropew tal-pulizija [7].Artikolu 2Analiżi esperta tal-karti u l-munitiL-Istati Membri għandhom jassiguraw illi fil-kuntest ta' l-investigazzjonijiet ta' l-iffalsifikar u reati marbuta ma' l-iffalsifikar tal-euro:(a) l-analiżi esperta, li hija meħtieġa, tal-karti li huwa suspettat li huma foloz issir miċ-Ċentru Nazzjonali ta' Analiżi (NAC) magħżul jew stabbilit skond l-Artikolu 4(1) tar-Regolament (KE) Nru 1338/2001; u(b) l-analiżi esperta, li hija meħtieġa, tal-muniti li huwa suspettat li huma foloz issir miċ-Ċentru Nazzjonali ta' Analiżi tal-Muniti (CNAC) magħżul jew stabbilit skond l-Artikolu 5(1) tar-Regolament (KE) Nru 1338/2001.Artikolu 3Komunikazzjoni tar-riżultati ta' l-analiżi espertaL-Istati Membri għandhom jassiguraw illi r-riżultati ta' l-analiżi magħmula mill-NAC u mill-NCAC skond l-Artikolu 2 jintbagħtu lill-Europol skond il-Konvenzjoni tal-Europol.Artikolu 4L-obbligu li jikkomunikaw l-informazzjoni1. L-Istati Membri għandhom jassiguraw illi l-uffiċċji ċentrali nazzjonali msemmija fl-Artikolu 12 tal-Konvenzjoni ta' Ġinevra jibagħtu lill-Europol, skond il-Konvenzjoni tal-Europol, informazzjoni ċentralizzata dwar l-investigazzjonijiet ta' l-iffalsifikar u reati marbuta ma' l-iffalsifikar tal-euro, inkluża informazzjoni miksuba minn pajjiżi terzi. L-Istati Membri u l-Europol għandhom jikkoperaw bil-għan li jiddeċiedu liema informazzjoni għandha tiġi komunikata. L-informazzjoni għandha tinkludi, mill-anqas, id-dettalji tal-persuni involuti, id-dettalji tar-reati, iċ-ċirkostanzi li fihom kienu skoperti r-reati, il-kuntest tal-qbid u rabtiet ma' każijiet oħra.2. L-awtoritajiet kompetenti ta' l-Istati Membri għandhom, fejn ikun xieraq, f'investigazzjonijiet tal-iffalsifikar u r-reati marbuta ma' l-iffalsifikar tal-euro, jagħmlu użu mill-faċilitajiet offruti mill-Unità Provviżorja għall-Koperazzjoni Ġudizzjarja u, eventwalment, mill-faċilitajiet għall-koperazzjoni offruti mill-Eurojust la darba tkun imwaqqfa, skond id-dispożizzjonijiet stipulati fl-istrumenti li jistabbilixxu l-Unità Proviżorja għall-Koperazzjoni Ġudizzjarja u l-Eurojust.Artikolu 5Dħul fis-seħħDin id-Deċiżjoni għandha tidħol fis-seħħ fid-data li tiġi ppubblikata fil-Ġurnal Uffiċjali.Magħmula fi Brussel, fis-6 Diċembru 2001.Għall-KunsillIl-PresidentM. Verwilghen[1] ĠU C 75, tas-7.3.2001, p. 1.[2] Opinjoni mogħtija fit-23 ta' Ottubru 2001 (għadha ma ġietx ippubblikata fil-Ġurnal Uffiċjali).[3] ĠU L 139, tal-11.05.98, p. 1.[4] ĠU L 140, ta' l-14.06.00, p. 1.[5] ĠU L 181, ta' l-4.7.01, p. 6.[6] ĠU L 181, ta' l-4.07.01, p. 11.[7] ĠU C 316, tas-27.11.1995, p. 2. Konvenzjoni kif l-aħħar emendata bil-Protokoll tat-30 ta' Novembru 2000 (ĠU C 358, tat-13.12.2000, p. 2).--------------------------------------------------


title: Deċiżjoni tal-Kummissjoni tat- 13 ta’ Frar 2013 dwar il-ħatra ta' membri tal-Kumitat ta' Spetturi superjuri tax-Xogħol għat-terminu l-ġdid ta' kariga

text:
               15.2.2013

               MT

               Il-Ġurnal Uffiċjali tal-Unjoni Ewropea

               C 43/24

         DEĊIŻJONI TAL-KUMMISSJONI
   tat-13 ta’ Frar 2013
   dwar il-ħatra ta' membri tal-Kumitat ta' Spetturi superjuri tax-Xogħol għat-terminu l-ġdid ta' kariga
   2013/C 43/08
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni 95/319/KE tat-12 ta’ Lulju 1995 li tistabbilixxi Kumitat ta' Spetturi Anzjani fuq ix-Xogħol (1), u b’mod partikolari l-Artikolu 5 tagħha,
   Wara li kkunsidrat l-ismijiet imressqa ta' dawk nominati mill-Istati Membri,
   Billi:

               (1)

               L-Artikolu 5(1) tad-Deċiżjoni 95/319/KE jistipula li l-Kumitat għandu jkun jikkonsisti minn membru sħiħ minn kull Stat Membru u li jista' jinħatar membru supplenti għal kull membru sħiħ.

               (2)

               L-Artikolu 5(2) ta' dik id-Deċiżjoni jistipula li l-membri sħaħ u dawk supplenti tal-Kumitat għandhom jinħatru mill-Kummissjoni fuq proposta mill-Istat Membru.

               (3)

               L-Artikolu 5(3) ta' dik id-Deċiżjoni jistipula li t-terminu tal-kariga tal-membri tal-Kumitat għandu jkun ta' tliet snin u li l-ħatra tagħhom għandha tkun tiġġedded.

               (4)

               It-terminu tal-kariga tal-Kumitat preċedenti ntemm fil-31 ta’ Diċembru 2012.

               (5)

               Għaldaqstant il-Kummissjoni għandha taħtar il-membri ta’ dan il-Kumitat abbażi tal-proposti mill-Istati Membri għal perjodu ta’ tliet snin,

         ADOTTAT DIN ID-DEĊIŻJONI:
   Artikolu 1
   1.   Il-persuni msemmija fl-Anness ta’ din id-Deċiżjoni huma maħtura bħala membri sħaħ u supplenti tal-Kumitat ta' Spetturi Superjuri tax-Xogħol għal perjodu ta’ tliet snin mill-1 ta’ Jannar 2013 sal-31 ta’ Diċembru 2015.
   2.   Il-lista tal-membri se tiġi ppubblikata f'Il-Ġurnal Uffiċjali tal-Unjoni Ewropea għal raġunijiet ta’ tagħrif.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, it-13 ta’ Frar 2013.

            Għall-Kummissjoni

            Il-President

         José Manuel BARROSO

      (1)  ĠU L 188, 9.8.1995, p. 11.

      ANNESS

                  Stat Membru

                  Membru sħiħ

                  Membru supplenti

                  Il-Belġju

                  Is-Sur Paul TOUSSEYN

                  Is-Sur Michel ASEGLIO

                  Il-Bulgarija

                  Is-Sinjura Rumyana MIHAYLOVA

                  Is-Sinjura Irena DIMITROVA

                  Ir-Repubblika Ċeka

                  Is-Sur Rudolf HAHN

                  Is-Sur Jaromir ELBEL

                  Id-Danimarka

                  Is-Sur Jens JENSEN

                  Is-Sinjura Annemarie KNUDSEN

                  Il-Ġermanja

                  Is-Sur Kai SCHÄFER

                  Is-Sur Ernst-Friedrich PERNACK

                  L-Estonja

                  Is-Sur Herko SUNTS

                  Is-Sur Rein REISBERG

                  L-Irlanda

                  Is-Sur Brian HIGGISSON

                  Is-Sur Martin O'HALLORAN

                  Il-Greċja

                  Is-Sur Alexandros KARAGEORGIOU

                  Is-Sur Nicholaos SARAFOPOULOS

                  Spanja

                  Is-Sur José Ignacio SACRISTÁN ENCISO

                  Is-Sinjura Graciela DE ANDRÉS NOVO

                  Franza

                  Is-Sur Yves CALVEZ

                  Is-Sinjura Jessy PRETTO

                  L-Italja

                  Is-Sur Paolo PENNESI

                  Is-Sur Mariano MARTONE

                  Ċipru

                  Is-Sur Anastasios YIANNAKI

                  Is-Sur Aristodemos ECONOMIDES

                  Il-Latvja

                  Is-Sur Renars LUSIS

                  Is-Sinjura Linda MATISĀNE

                  Il-Litwanja

                  Is-Sur Vilius MACIULAITIS

                  Is-Sur Gintaras CEPAS

                  Il-Lussemburgu

                  Is-Sur Paul WEBER

                  Is-Sur Robert HUBERTY

                  L-Ungerija

                  Is-Sur Róbert KOMÁROMI

                  Is-Sinjura Katalin BALOGH

                  Malta

                  Is-Sur Mark GAUCI

                  Is-Sur Vincent ATTARD

                  Il-Pajjiżi l-Baxxi

                  Is-Sur Jan VAN DEN BOS

                  Is-Sinjura M.A. ZUURBIER (Marga)

                  L-Awstrija

                  Is-Sinjura Gertrud BREINDL

                  Is-Sur Josef KERSCHHAGL

                  Il-Polonja

                  Is-Sinjura Iwona HICKIEWICZ

                  Is-Sinjura Małgorzata KWIATKOWSKA

                  Il-Portugall

                  Is-Sur José Luís FORTE

                  Is-Sinjura Cristina Maria GONÇALVES RODRIGUES

                  Ir-Rumanija

                  Is-Sur Ciprian Giorgian DRAGOMIR

                  Is-Sinjura Flavia Iustina BOSNARI

                  Is-Slovenja

                  Is-Sur Franc RANČIGAJ

                  Is-Sur Slavko KRIŠTOFELC

                  Ir-Repubblika Slovakka

                  Is-Sur Andrej GMITTER

                  Is-Sur Bartolomej DOROV

                  Il-Finlandja

                  Is-Sur Leo SUOMAA

                  Is-Sur Markku MARJAMÄKI

                  L-Isvezja

                  Is-Sur Mikael ODENBERG

                  Is-Sur Bernt NILSSON

                  Ir-Renju Unit

                  Is-Sur David ASHTON

                  Is-Sur Kevin MYERS


title: Deċiżjoni tal-Kunsill (UE) 2017/1921 tas-16 ta' Ottubru 2017 dwar il-pożizzjoni li għandha tiġi adottata f'isem l-Unjoni Ewropea fil-Kunsill Konġunt CARIFORUM-UE tal-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-istabbiliment ta' lista ta' arbitri

text:
               20.10.2017

               MT

               Il-Ġurnal Uffiċjali tal-Unjoni Ewropea

               L 271/38

         DEĊIŻJONI TAL-KUNSILL (UE) 2017/1921
   tas-16 ta' Ottubru 2017
   dwar il-pożizzjoni li għandha tiġi adottata f'isem l-Unjoni Ewropea fil-Kunsill Konġunt CARIFORUM-UE tal-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra, fir-rigward tal-istabbiliment ta' lista ta' arbitri
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra (1) (“il-Ftehim”), ġie ffirmat fil-15 ta' Ottubru 2008, u ġie applikat provviżjorjament mid-29 ta' Diċembru 2008.

               (2)

               F'konformità mal-Artikolu 221 tal-Ftehim, jenħtieġ li tiġi stabbilita lista ta' 15-il individwu b'għarfien speċjalizzat jew esperjenza speċjalizzata fid-dritt u fil-kummerċ internazzjonali li jkunu lesti li jservu bħala arbitri. Dan hu neċessarju biex jiġu implimentati d-dispożizzjonijiet tal-Ftehim dwar ir-riżoluzzjoni tat-tilwim.

               (3)

               Il-Kunsill Konġunt tal-CARIFORUM-UE (“il-Kunsill Konġunt”), fir-raba' laqgħa tiegħu fis-17 ta' Novembru 2017, għandu jadottata deċiżjoni dwar l-istabbiliment ta' dik il-lista.

               (4)

               Fil-Kunsill Konġunt, l-Unjoni tiġi rrappreżentata mill-Kummissjoni f'konformità mal-Artikolu 17(1) tat-Trattat dwar l-Unjoni Ewropea (TUE). L-Istati Membri jappoġġaw il-pożizzjoni tal-Unjoni f'konformità mal-Artikolu 4(3) TUE.

               (5)

               Huwa xieraq li tiġi stabbilita l-pożizzjoni li għandha tiġi adottata f'isem l-Unjoni fil-Kunsill Konġunt.

               (6)

               Għaldaqstant jenħtieġ li l-pożizzjoni tal-Unjoni Ewropea fil-Kunsill Konġunt tkun ibbażata fuq l-abbozz ta' Deċiżjoni mehmuż,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni Ewropea fil-Kunsill Konġunt CARIFORUM-UE fir-raba' laqgħa tiegħu fis-17 ta' Novembru 2017 fir-rigward tal-istabbiliment ta' lista ta' arbitri għandha tkun ibbażata fuq abbozz ta' Deċiżjoni tal-Kunsill Konġunt CARIFORUM-UE mehmuż ma' din id-Deċiżjoni.
   Artikolu 2
   Din id-Deċiżjoni hija indirizzata lill-Kummissjoni u lill-Istati Membri.

      Magħmul fil-Lussemburgu, is-16 ta' Ottubru 2017.

            Għall-Kunsill

            Il-President

         F. MOGHERINI

      (1)  ĠU L 289, 30.10.2008, p. 3.

      ABBOZZ
      DEĊIŻJONI Nru …/2017 TAL-KUNSILL KONĠUNT CARIFORUM-UE
      stabbilit bil-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra,
      ta'…
      fir-rigward tal-istabbiliment ta' lista ta' arbitri
      IL-KUNSILL KONĠUNT CARIFORUM-UE,
      Wara li kkunsidra l-Ftehim ta' Sħubija Ekonomika bejn l-Istati tal-CARIFORUM, minn naħa waħda, u l-Komunità Ewropea u l-Istati Membri tagħha, min-naħa l-oħra, u b'mod partikolari l-Artikolu 221(1) tiegħu,
      ADOTTA DIN ID-DEĊIŻJONI:
      Artikolu 1
      Il-lista ta' ħmistax-il arbitru prevista fl-Artikolu 221(1) annessa ma' din id-Deċiżjoni hija adottata mill-Partijiet.
      Artikolu 2
      Il-Kumitat għall-Kummerċ u l-Iżvilupp CARIFORUM-UE jista' jemenda l-lista ta' arbitri annessa ma' din id-Deċiżjoni.
      Artikolu 3
      Din id-Deċiżjoni għandha tidħol fis-seħħ fi….

         Magħmul fi …,

               Għall-Istati tal-CARIFORUM

               Għall-Parti tal-UE

      ANNESS
      Lista tal-arbitri msemmija fl-Artikolu 221(1) tal-Ftehim
      Arbitri magħżula mill-Istati tal-CARIFORUM:

                  Is-Sinjura Tracy BENN-ROBERTS (Antigua u Barbuda)

                  Is-Sinjura Nicole FOSTER (Barbados)

                  Is-Sinjura Bertha COOPER – ROSSEAU (il-Bahamas)

                  Is-Sinjura Michelle A. BROWN (il-Ġamajka)

                  Is-Sinjura Fabiola MEDINA GARNES (ir-Repubblika Dominicana)

            Arbitri magħżula mill-UE:

                  Is-Sur Jacques BOURGEOIS (il-Belġju)

                  Is-Sur Claus - Dieter EHLERMANN (il-Ġermanja)

                  Is-Sur Pieter Jan KUIJPER (in-Netherlands)

                  Is-Sur Giorgio SACERDOTI (l-Italja)

                  Is-Sur Ramon TORRENT (Spanja)

            Arbitri magħżula b'mod konġunt mill-Partijiet:

                  Is-Sur Frederick ABBOTT (l-Istati Uniti)

                  Is-Sur James BACCHUS (l-Istati Uniti)

                  Is-Sur Armand DE MESTRAL (il-Kanada)

                  Is-Sa Claudia OROZCO (il-Kolombja)

                  Is-Sur Helge SELAND (in-Norveġja)


title: 2008/726/KE: Deċiżjoni tal-Kunsill tal- 15 ta' Settembru 2008 li taħtar membru Taljan tal-Kumitat tar-Reġjuni

text:
               16.9.2008

               MT

               Il-Ġurnal Uffiċjali ta’ l-Unjoni Ewropea

               L 247/24

         DEĊIŻJONI TAL-KUNSILL
   tal-15 ta' Settembru 2008
   li taħtar membru Taljan tal-Kumitat tar-Reġjuni
   (2008/726/KE)
   IL-KUNSILL TA’ L-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea, u partikolarment l-Artikolu 263 tiegħu,
   Wara li kkunsidra l-proposta mill-Gvern Taljan,
   Billi:

               (1)

               Fl-24 ta’ Jannar 2006, il-Kunsill adotta d-Deċiżjoni 2006/116/KE li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2006 sal-25 ta’ Jannar 2010 (1).

               (2)

               Post ta’ membru fil-Kumitat tar-Reġjuni sar vakanti wara li ntemm il-mandat tas-Sur Francesco SCOMA,

         IDDEĊIEDA KIF ĠEJ:
   Artikolu 1
   Dan li ġej huwa b’dan maħtur fil-Kumitat tar-Reġjuni bħala membru għall-bqija tal-mandat attwali, li jibqa’ sejjer sal-25 ta’ Jannar 2010:
   Is-Sur Francesco MUSOTTO, Deputato dell’Assemblea Regionali Siciliana.
   Artikolu 2
   Din id-Deċiżjoni għandu jkollha effett fid-data ta’ l-adozzjoni tagħha.

      Magħmula fi Brussell, 15 ta’ Settembru 2008.

            Għall-Kunsill

            Il-President

         B. KOUCHNER

      (1)  ĠU L 56, 25.2.2006, p. 75.


title: Deċiżjoni tal-Kunsill 2013/383/PESK tal- 15 ta’ Lulju 2013 li temenda u testendi l-mandat tar-Rappreżentant Speċjali tal-Unjoni Ewropea għall-Unjoni Afrikana

text:
               16.7.2013

               MT

               Il-Ġurnal Uffiċjali tal-Unjoni Ewropea

               L 193/25

         DEĊIŻJONI TAL-KUNSILL 2013/383/PESK
   tal-15 ta’ Lulju 2013
   li temenda u testendi l-mandat tar-Rappreżentant Speċjali tal-Unjoni Ewropea għall-Unjoni Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fl-20 ta’ Ottubru 2011, il-Kunsill adotta d-Deċiżjoni 2011/697/PESK (1) biex jaħtar lis-Sur Gary QUINCE bħala r-Rappreżentant Speċjali tal-Unjoni Ewropea (RSUE) għall-Unjoni Afrikana (UA). Il-mandat tar-RSUE għandu jiskadi fit-30 ta’ Ġunju 2013.

               (2)

               Il-mandat tar-RSUE għandu jiġi estiż għal perijodu finali ta’ tnax-il xahar.

               (3)

               Ir-RSUE ser jimplimenta l-mandat fil-kuntest ta’ sitwazzjoni li tista’ tiddeterjora u li tista’ timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Gary QUINCE bħala r- RSUE għall-UA huwa b’dan estiż sat-30 ta’ Ġunju 2014. Il-mandat tar-RSUE jista’ jintemm qabel, jekk il-Kunsill jiddeċiedi hekk, fuq rakkomandazzjoni tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ).
   Artikolu 2
   Objettivi ta’ politika
   Il-mandat tar-RSUE għandu jkun ibbażat fuq objettivi komprensivi ta’ politika tal-UE b’appoġġ għall-isforzi Afrikani għall-bini ta’ futur paċifiku, demokratiku u prosperuż kif stabbilit fl-Istrateġija Konġunta Afrika-UE. Dawk l-objettivi jinkludu:

               (a)

               it-tisħiħ tad-djalogu politiku tal-UE u relazzjoni usa’ mal-UA;

               (b)

               it-tisħiħ tas-sħubija EU-UA fl-oqsma kollha msemmijin fl-Istrateġija Konġunta Afrika-UE, b’kontribut għall-iżvilupp u l-implimentazzjoni tal-Istrateġija Konġunta Afrika-UE fi sħubija mal-UA, b’rispett għall-prinċipju ta’ appartenenza Afrikana u b’ħidma aktar mill-qrib mar-rappreżentanti Afrikani f’fora multilaterali f’koordinazzjoni mas-sieħba multilaterali;

               (c)

               il-ħidma mal-UA u l-provvista ta’ appoġġ lilha permezz tal-appoġġ għall-iżvilupp istituzzjonali u t-tisħiħ tar-relazzjoni bejn l-istituzzjonijiet tal-UE u l-istituzzjonijiet tal-UA, inkluż permezz ta’ assistenza għall-iżvilupp, għall-promozzjoni ta’:

                           —

                           il-paċi u s-sigurtà: il-previżjoni, il-prevenzjoni, il-ġestjoni, il-medjazzjoni u r-riżoluzzjoni tal-konflitti, l-appoġġ għal sforzi biex jiġu promossi l-paċi u l-istabbiltà, l-appoġġ għar-rikostruzzjoni wara l-konflitti,

                           —

                           id-drittijiet tal-bniedem u l-governanza: il-promozzjoni u l-protezzjoni tad-drittijiet tal-bniedem; il-promozzjoni tal-libertajiet fundamentali u r-rispett għall-istat tad-dritt; l-appoġġ, permezz ta’ djalogu politiku u assistenza finanzjarja u teknika, għall-isforzi Afrikani għall-monitoraġġ u t-titjib tal-governanza; l-appoġġ għat-tkabbir ta’ demokrazija parteċipattiva u r-responsabbiltà; l-appoġġ għall-ġlieda kontra l-korruzzjoni u l-kriminalità organizzata u l-promozzjoni ulterjuri tal-isforzi biex tiġi indirizzata l-kwistjoni tat-tfal u l-konflitti armati fl-aspetti kollha tagħha,

                           —

                           it-tkabbir sostenibbli, l-integrazzjoni reġjonali u l-kummerċ: l-appoġġ għall-isforzi lejn l-interkonnettività u l-faċilitazzjoni tal-aċċess tan-nies għall-ilma u l-iġjene, l-enerġija u t-teknoloġija tal-informazzjoni; il-promozzjoni ta’ qafas tan-negozju legali stabbli, effiċjenti u armonizzat; l-assistenza biex l-Afrika tiġi integrata fis-sistema dinjija tal-kummerċ, l-assistenza lill-pajjiżi Afrikani biex jikkonformaw mar-regoli u l-istandards tal-EU; l-appoġġ lill-Afrika fil-ġlieda kontra l-effetti tat-tibdil fil-klima,

                           —

                           l-investiment fin-nies: l-appoġġ tal-isforzi fl-oqsma tal-ugwaljanza bejn is-sessi, is-saħħa, is-sigurtà tal-ikel u l-edukazzjoni, il-promozzjoni ta’ programmi ta’ skambju, netwerks ta’ universitajiet u ċentri ta’ eċċellenza, l-indirizzar tal-kawżi fundamentali tal-migrazzjoni.

         Barra minn hekk, ir-RSUE ser ikollu rwol ċentrali fl-implimentazzjoni tal-Istrateġija Konġunta Afrika-UE li hija maħsuba biex tiżviluppa u tikkonsolida ulterjorment is-sħubija strateġika bejn l-Afrika u l-UE.
   Artikolu 3
   Mandat
   Sabiex jinkisbu l-aspetti tal-Politika Estera u ta’ Sigurtà Komuni (PESK)/Politika ta’ Sigurtà u Difiża Komuni (PSDK) tal-objettivi msemmijin fl-Artikolu 2, il-mandat tar-RSUE għandu jkun li:

               (a)

               isaħħaħ l-influwenza ġenerali tal-EUfi, u l-koordinazzjoni ta’, id-djalogu mal-UA u l-Kummissjoni tagħha f’Addis Ababa, dwar il-firxa sħiħa ta’ kwistjonijiet tal-PESK/PSDK koperti mir-relazzjoni EU-UA, b’mod partikolari s-Sħubija ta’ Paċi u Sigurtà u l-appoġġ għall-operazzjonalizzazzjoni tal-Arkitettura Afrikana għall-Paċi u s-Sigurtà;

               (b)

               jiżgura livell adatt ta’ rappreżentazzjoni politika, li tirrifletti l-importanza tal-EUbħala sieħba politika, finanzjarja u istituzzjonali tal-UA, u l-avvanz f’dik is-sħubija li jkun sar neċessarju minħabba l-profil politiku li qed jikber tal-UA fix-xena dinjija;

               (c)

               jekk il-Kunsill jiddeċiedi hekk, jirrappreżenta l-pożizzjonijiet u l-linji politiċi tal-EU, meta l-UA jkollha rwol prinċipali f’sitwazzjoni ta’ kriżi li għaliha ma jkun inħatar l-ebda RSUE;

               (d)

               jgħin fil-kisba ta’ koerenza, konsistenza u koordinazzjoni aħjar tal-linji politiċi u l-azzjonijiet tal-EUfir-rigward tal-UA, u jikkontribwixxi sabiex tittejjeb il-koordinazzjoni tal-grupp usa’ ta’ msieħba u r-relazzjoni tiegħu mal-UA;

               (e)

               jikkontribwixxi għall-implimentazzjoni tal-politika tal-EUdwar id-drittijiet tal-bniedem rilevanti għall-UA b’kooperazzjoni mar-RSUE għad-Drittijiet tal-Bniedem, inklużi l-Linji Gwida tal-UE dwar id-drittijiet tal-bniedem, b’mod partikolari l-Linji Gwida tal-UE dwar it-Tfal u l-Konflitti Armati kif ukoll il-Linji Gwida tal-UE dwar il-vjolenza kontra n-nisa u l-bniet u l-ġlieda kontra kull forma ta’ diskriminazzjoni kontrihom, u tal-politika tal-EUdwar in-Nisa, il-Paċi u s-Sigurtà u tal-Pjan ta’ Azzjoni tal-UE għall-attwazzjoni tad-deċiżjonijiet tal-Qorti Kriminali Internazzjonali;

               (f)

               isegwi mill-qrib, u jirrapporta dwar, l-iżviluppi rilevanti kollha fil-livell tal-UA;

               (g)

               iżomm kuntatt mill-qrib mal-Kummissjoni tal-UA, ma’ organi oħra tal-UA, ma’ missjonijiet ta’ organizzazzjonijiet Subreġjonali Afrikani għall-UA u l-missjonijiet tal-Istati Membri tal-UA għall-UA;

               (h)

               jiffaċilita r-relazzjonijiet u l-kooperazzjoni bejn l-UA u l-organizzazzjonijiet Subreġjonali Afrikani speċjalment f’dawk l-oqsma fejn l-EUqed tipprovdi appoġġ;

               (i)

               joffri pariri u jipprovdi appoġġ lill-UA fuq talba fl-oqsma deskritti fl-Istrateġija Konġunta Afrika-UE;

               (j)

               fuq talba, joffri pariri u jipprovdi appoġġ għall-bini tal-kapaċitajiet ta’ maniġġar ta’ kriżijiet tal-UA;

               (k)

               abbażi ta’ diviżjoni ċara tal-kompiti, jikkoordina ma’, u jappoġġa, l-azzjonijiet tar-RSUE li għandhom mandati fl-Istati Membri u r-Reġjuni tal-UA; u

               (l)

               jżomm kuntatti mill-qrib u jippromovi l-koordinazzjoni ma’ msieħba internazzjonali prinċipali tal-UA preżenti f’Addis Ababa, speċjalment in-Nazzjonijiet Uniti, iżda wkoll ma’ atturi mhux statali dwar il-firxa sħiħa ta’ kwistjonijiet tal-PESK/PSDK koperti mis-sħubija EU-UA.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, waqt li jaġixxi taħt l-awtorità tar-RGħ.
   2.   Il-Kumitat Politiku u ta’ Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta’ kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f’koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti rilevanti tiegħu.
   Artikolu 5
   Finanzjament
   1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta’ Lulju 2013 sat-30 ta’ Ġunju 2014 għandu jkun ta’ EUR 585 000.
   2.   In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Formazzjoni u kompożizzjoni tal-iskwadra
   1.   Fil-limiti tal-mandat tar-RSUE u l-mezzi finanzjarji korrispondenti disponibbli, ir-RSUE għandu jkun responsabbli mill-formazzjoni ta’ skwadra. L-iskwadra għandha tinkludi l-konsulenza esperta dwar kwistjonijiet speċifiċi ta’ politika kif jirrikjedi l-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta’ persunal biex jaħdem mar-RSUE. Is-salarju ta’ tali persunal issekondat għandu jkun kopert mill-Istat Membru tal-UE, mill-istituzzjoni kkonċernata tal-Unjoni jew mis-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa’ taħt l-awtorità amministrattiva tal-Istat Membru mandanti, l-istituzzjoni mandanti tal-Unjoni jew is-SEAE u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tar-RSUE
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tar-RSUE għandhom jiġu miftehmin mal-partijiet ospitanti, skont kif ikun meħtieġ. L-Istati Membri u s-SEAE għandhom jagħtu l-appoġġ meħtieġ kollu għal dan il-għan.
   Artikolu 8
   Sigurtà ta’ informazzjoni klassifikata tal-UE
   Ir-RSUE u l-membri tat-tim tar-RSUE għandhom jirrispettaw il-prinċipji u l-istandards minimi ta’ sigurtà stabbiliti bid-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li r-RSUE jingħata aċċess għal kull informazzjoni rilevanti.
   2.   Id-delegazzjonijiet tal-Unjoni u/jew l-Istati Membri, skont kif ikun meħtieġ, għandhom jipprovdu appoġġ loġistiku fir-reġjun.
   Artikolu 10
   Sigurtà
   Konformement mal-politika tal-Unjoni dwar is-sigurtà ta’ persunal skjerat barra l-Unjoni f’kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, konformement mal-mandat tar-RSUE u abbażi tas-sitwazzjoni ta’ sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tar-RSUE, notevolment billi:

               (a)

               jiġi stabbilit pjan ta’ sigurtà li jkun speċifiku għall-missjoni abbażi ta’ gwida mis-SEAE, li jipprevedi miżuri ta’ sigurtà fiżiċi, organizzattivi u proċedurali speċifiċi għall-missjoni, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona tal-missjoni, u l-immaniġġar ta’ inċidenti ta’ sigurtà, u li jipprevedi pjan ta’ kontinġenza u pjan ta’ evakwazzjoni tal-missjoni;

               (b)

               jiżgura li l-persunal kollu mmobbilizzat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tal-iskwadra tar-RSUE li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel ma jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati liż-żona tal-missjoni mis-SEAE;

               (d)

               jiżgura li jiġu implimentati r-rakkomandazzjonijiet kollha maqbula magħmula wara valutazzjonijiet regolari ta’ sigurtà u jippreżenta lir-RGħ, lill-Kunsill u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta’ sigurtà fil-qafas tar-rapporti dwar il-progress u l-implimentazzjoni tal-mandat.

         Artikolu 11
   Rappurtaġġ
   Ir-RSUE għandu jipprovdi regolarment lir-RGħ u lill-KPS rapporti bil-fomm u bil-miktub. Ir-RSUE għandu jirrapporta wkoll lill-gruppi ta’ ħidma tal-Kunsill skont kif ikun meħtieġ. Għandhom jiġu ċċirkolati rapporti regolari bil-miktub permezz tan-netwerk COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin. F’konformità mal-Artikolu 36 tat-Trattat, ir-RSUE jista’ jkun involut fl-għoti ta’ informazzjoni lill-Parlament Ewropew.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, konsistenza u effikaċja tal-azzjoni tal-Unjoni u għandu jgħin sabiex ikun żgurat li l-istrumenti kollha tal-Unjoni u l-azzjonijiet kollha tal-Istati Membri jkunu ngaġġati konsistentement, għall-kisba tal-objettivi ta’ politika tal-Unjoni.. L-attivitajiet tar-RSUE għandhom ikunu kkoordinati ma’ dawk tal-Kummissjoni, kif ukoll ma’ dawk ta’ RSUE oħrajn attivi fir-reġjun, skont il-każ. Ir-RSUE għandu jipprovdi laqgħat regolari ta’ aġġornament għall-missjonijiet tal-Istati Membri u għad-delegazzjonijiet tal-Unjoni.
   2.   Fuq il-post tal-operazzjonijiet għandu jinżamm kollegament mill-qrib mal-Kapijiet tad-delegazzjonijiet tal-Unjoni u mal-Kapijiet ta’ Missjoni tal-Istati Membri. Huma għandhom jagħmlu kull sforz biex jassistu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma’ atturi internazzjonali u reġjonali oħrajn fuq il-post tal-operazzjonijiet.
   Artikolu 13
   Assistenza fir-rigward ta’ talbiet
   Ir-RSUE u l-persunal tar-RSUE għandhom jassistu fil-provvediment ta’ elementi bħala rispons għal kwalunkwe talba u kwalunkwe obbligu li jirriżultaw mill-mandati tar-Rappreżentanti Speċjali għall-Unjoni Ewropea għall-UA preċedenti, u għandhom jipprovdu assistenza amministrattiva u aċċess għall-fajls rilevanti għal tali fini.
   Artikolu 14
   Reviżjoni
   L-implimentazzjoni ta’ din id-Deċiżjoni u l-konsistenza tagħha ma’ kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lill-Kunsill, lill-Kummissjoni u lir-RGħ, rapport ta’ progress sal-aħħar ta’ Diċembru 2013 u rapport komprensiv dwar l-implimentazzjoni tal-mandat fi tmiem il-mandat.
   Artikolu 15
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta’ Lulju 2013.

      Magħmul fi Brussell, il-15 ta’ Lulju 2013.

            Għall-Kunsill

            Il-President

         V. JUKNA

      (1)  ĠU L 276, 21.10.2011, p. 46.

      (2)  ĠU L 141, 27.5.2011, p. 17.


title: 2006/839/KE: Deċiżjoni tal-Parlament Ewropew tas- 27 ta' April 2006 dwar l-għeluq tal-kontijiet ta' l-Eurojust għas-sena finanzjarja 2004

text:
               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/113

         DEĊIŻJONI TAL-PARLAMENT EWROPEW
   tas-27 ta' April 2006
   dwar l-għeluq tal-kontijiet ta' l-Eurojust għas-sena finanzjarja 2004
   (2006/839/KE)
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2004 (1),

               —

               wara li kkunsidra r-rapport annwali tal-Qorti ta' l-Awdituri fuq il-kontijiet annwali finali tal-Eurojust għas-sena finanzjarja 2004, flimkien mat-tweġibiet tal-Eurojust (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6 -0093/2006),

               —

               wara li kkunsidra t-Trattat tal-KE, b'mod partikulari l-Artikolu 276 tiegħu, u t-Trattat ta' l-UE, b'mod partikulari l-Artikolu 41 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/JHA tat-28 ta' Frar 2002 li biha twaqqfet l-Eurojust bil-ħsieb li ssaħħaħ il-ġlieda kontra l-kriminalità serja (4), u partikularment l-Artikolu 36 ta' l-istess Deċiżjoni,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0092/2006),

               1.

               Jinnota l-figuri li ġejjin għall-kontijiet ta' l-Eurojust għas-snin finanzjarji 2004 u 2003:
               Kont tad-dħul u ta' l-infiq għas-snin finanzjarji 2004 u 2003

                           (f' EUR 1000)

                           2004

                           2003  (6)

                           Dħul

                           Sussidji Komunitarji

                           8 726

                           6 441

                           Dħul ieħor

                           397

                           12

                              Total (a)

                              9 123

                              6 453

                           Nefqa

                           Xiri ta' merkanzija u servizzi

                           4 476

                           3 228

                           Nefqiet tal-persunal

                           4 142

                           2 112

                           Deprezzament

                           332

                           211

                              Total (b)

                              8 950

                              5 551

                              Riżultat ekonomiku għas-sena finanzjarja (a – b)

                              173

                              902

               2.

               Japprova l-għeluq tal-kontijiet ta' l-Eurojust għas-sena finanzjarja 2004;

               3.

               Jagħti struzzjonijiet lill-President tiegħu sabiex jgħaddi din id-deċiżjoni lid-Direttur Amministrattiv tal-Eurojust, lill-Kunsill, lill-Kummissjoni u lill-Qorti ta' l-Awdituri u sabiex tiġi ppubblikata fil-Ġurnal Uffiċjali ta' l-Unjoni Ewropea (serje L).

            Il-President

         Josep BORRELL FONTELLES

            Is-Segretarju Ġenerali

         Julian PRIESTLEY

      (1)  ĠU C 269, 28.10.2005, p. 33.

      (2)  ĠU C 332, 28.12.2005, p. 68.

      (3)  ĠU L 248, 16.9.2002, p 1.

      (4)  ĠU L 63, 6.3.2002, p. 1. Deċiżjoni kif emendata bid-Deċiżjoni 2003/659/JHA (ĠU L 245, 29.9.2003, p. 44).

      (5)  ĠU L 357, 13.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).

      (6)   L-istqarrijiet finanzjarji għall 2003 ġew mogħtija mill-ġdid sabiex jieħdu in konsiderazzjoni l-ammonti li jitħallsu lura minħabba r-rizultat pożittiv tal-baġit lill Kummissjoni Ewropea għas-snin 2003 u 2002.
    ---documentbreak---

               6.12.2006

               MT

               Il-Ġurnal Uffiċjali ta’ l-Unjoni Ewropea

               L 340/115

         RIŻOLUZZJONI TAL-PARLAMENT EWROPEW
   b'kummenti li huma parti integrali mid-deċiżjoni dwar il-kwittanza għall-implimentazzjoni tal-baġit ta' l-Eurojust għas-sena finanzjarja 2004
   IL-PARLAMENT EWROPEW,

               —

               wara li kkunsidra l-kontijiet annwali finali tal-Eurojust għas-sena finanzjarja 2004 (1),

               —

               wara li kkunsidra r-rapport annwali tal-Qorti ta' l-Awdituri fuq il-kontijiet annwali finali tal-Eurojust għas-sena finanzjarja 2004, flimkien mat-tweġibiet tal-Eurojust (2),

               —

               wara li kkunsidra r-rakkomandazzjoni tal-Kunsill ta' l-14 ta' Marzu 2006 (5972/2006 — C6 -0093/2006),

               —

               wara li kkunsidra t-Trattat tal-KE, b'mod partikulari l-Artikolu 276 tiegħu, u t-Trattat ta' l-UE, b'mod partikulari u l-Artikolu 41 tiegħu,

               —

               wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (3), u b'mod partikulari l-Artikolu 185 tiegħu,

               —

               wara li kkunsidra d-Deċiżjoni tal-Kunsill 2002/187/JHA tat-28 ta' Frar 2002 li biha twaqqfet l-Eurojust bil-ħsieb li ssaħħaħ il-ġlieda kontra l-kriminalità serja (4), u partikularment l-Artikolu 36 ta' l-istess Deċiżjoni,

               —

               wara li kkunsidra r-Regolament tal-Kummissjoni (KE, Euratom) Nru 2343/2002 tad-19 ta' Novembru 2002 dwar ir-Regolament Finanzjarju qafas għall-korpi msemmija fl-Artikolu 185 tar-Regolament tal-Kunsill (KE, Euratom) Nru 1605/2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u b'mod partikulari l-Artikolu 94 tiegħu,

               —

               wara li kkunsidra r-Regola 71 u l-Anness V tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Kontroll tal-Baġit u l-opinjoni tal-Kumitat għal-Libertajiet Ċivili, il-Ġustizzja u l-Intern (A6-0092/2006),

               A.

               billi l-Qorti ta' l-Awdituri stqarret li kisbet assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 kienu ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               B.

               billi l-Qorti ta' l-Awdituri ddikjarat li kisbet assigurazzjoni raġonevoli mill-aġenziji kollha, minbarra r-riżervi espliċiti għas-sena finanzjarja 2004 fir-rigward ta' l-Aġenzija Ewropea għar-Rikostruzzjoni, iċ-Ċentru Ewropew għall-Iżvilupp tat-Taħriġ Vokazzjonali, il-Fondazzjoni Ewropea għat-Taħriġ, iċ-Ċentru Ewropew tal-Monitoraġġ tar-Razziżmu u l-Ksenofobija u l-Awtorità Ewropea għas-Sigurtà ta' l-Ikel,

               1.

               Ifakkar li, taħt l-Artikolu 185 tar-Regolament Finanzjarju, il-Parlament għandu jagħti kwittanza għall-implimentazzoni tal-baġits tal-korpi mwaqqfa mill-Komunitajiet u li jkollhom personalità ġuridika u li tabilħaqq jirċievu għotjiet li jitħallsu mill-baġit; madankollu, josserva li mhux dawn il-korpi kollha huma kompletament, jew ukoll parzjalment, iffinanzjati minn għotjiet li jitħallsu sussidji mill-baġit; jisħaq li għaldaqstant id-deċiżjoni li jagħti kwittanza tapplika kemm għall-finanzjament baġitarju u u kemm għall-finanazjament mhux baġitarju ta' dawn il-korpi; jikkunsidra inaċċettabbli l-fatt li wħud minn dawn il-korpi imwaqqfa mill-Unjoni jridu jagħtu rendikont ta' l-infiq tad-dħul minn sorsi oħra li ma jkunux mill-baġit, waqt li oħrajn li ma jirċevux sussidju mill-baġit, ma jagħmlux dan; jisħaq fuq il-prinċipju li l-agenziji kollha tal-Komunità, kemm jekk issussidjati u kemm jekk le, huma suġġetti għall-kwittanza mil-Parlament, ukoll meta awtorità oħra ta' kwittanza tintervjeni skond it-testi bażiċi tagħhom; hu tal-fehma hemm il-ħtieġa li jiġu riveduti t-testi kostituttivi kollha li jmorru kontra dan il-prinċipju;

               2.

               Isib ta' valur kbir it-tabella 1 tar-rapport tal-Qorti ta' l-Awdituri li ġiet introdotta għall-ewwel darba matul l-eżerċizzju tal-kwittanza ta' l-2003, li tagħti sommarju tal-poteri, ir-responsabbiltajiet, it-tmexxija, ir-riżorsi, l-attivitajiet u s-servizzi pprovduti tal-Eurojust; jinnnota li l-informazzjoni li hemm fit-tabella 1 hija pprovduta mill-Eurojust; jitlob lill-Qorti ta' l-Awdituri biex tivverifika l-kontenut tat-tabella 1;

               3.

               Jinsisti li l-aġenziji mhux biss għandhom jonfqu l-flus b'mod xieraq, iżda għandhom ukoll jagħmlu mill-aħjar biex jonfqu l-flus bl-iktar mod effiċjenti u effettiv possibbli; jistieden lill-Qorti ta' l-Awdituri biex tikkunsidra l-possibiltà li jiġu estiżi r-rapporti annwali speċifiċi dwar l-aġenziji biex jinkludu eżami tal-prestazzjoni u tal-kisba ta' l-objettivi; f'dan il-kuntest u skond ir-riżoluzzjonijiet li jinsabu fil-kwittanza ta' l-2003, jinsisti li jitqisu l-aspetti li ġejjin: id-dublikazzjoni tax-xogħol fost l-aġenziji għandu jiġi evitat kemm jista' jkun, u l-miżuri maħsuba biex jititejbu t-trasparenza u l-komunikazzjoni mal-pubbliku għandhom jiġu ċċarati, flimkien ma' miżuri Komunitarji għal azzjoni pożittiva fil-livelli kollha tar-reklutaġġ, tat-taħriġ u ta' l-assenjazzjoni ta' responsabiltajiet;

               4.

               Jinnota li l-aġenziji Komunitarji mhux dejjem ikollhom reputazzjoni tajba jew rapporti tajbin fl-istampa u li ħafna minnhom ma jistħoqqilhomx din ir-reputazzjoni negattiva; josserva li ċ-ċittadini ta' l-UE għandhom jiġu mgħarrfa dwar dan bl-użu ta' mezzi xierqa biex jiġu spjegati għal kemm il-darba jkun meħtieġ ir-raġuni għall-eżistenza ta' l-aġenziji u l-kisbiet tagħhom; jitlob lill-Kummissjoni biex tieħu azzjoni skond dan, bl-użu ta' dawk il-mezzi li tħoss li huma meħtieġa;

               5.

               Jinnota li t-tkabbir ta' l-Unjoni Ewropea fl-2004 affettwa f'ħafna modi l-istrutturi u l-metodi ta' l-operat ta' l-aġenziji Komunitarji, u li bosta mill-aġenziji jiġbdu l-attenzjoni għal dan fir-rapporti ta' ħidma tagħhom u jiffokaw b'mod partikulari fuq iż-żieda fin-numru ta' amministratturi; jitlob lill-Kummissjoni biex tevalwa l-problemi reali jew maħsuba li tiltaqa' magħhom u biex tirrakkomanda l-bidliet regulatorji meħtieġa;

               6.

               Jinnota li l-Kummissjoni impenjat ruħha biex tarmonizza l-mod kif ir-rapporti ta' ħidma li jikkonċernaw id-direttorati ġenerali jiġu ppreżentati; isejjaħ għal approċ simili fir-rigward tar-rapporti ta' ħidma ta' l-aġenziji tal-Komunitajiet, li jvarjaw b'mod sinifikattiv f'termini ta' kontenut; jitlob lill-Kummissjoni biex tindika lill-aġenziji tal-Komunitajiet t-tagħrif u l-indikaturi ta' ħidma li jeħtiegu jippreżentaw;

               7.

               Bi pjaċir jinnota li l-Qorti ta' l-Awdituri rnexxiela tikseb assigurazzjoni raġonevoli li l-kontijiet annwali għas-sena finanzjarja li ntemmet fil-31 ta' Diċembru 2004 huma ta' min joqgħod fuqhom u li t-transazzjonijiet sottostanti, meta meqjusa flimkien, kienu legali u regolari,

               8.

               Jixtieq li jinżamm aġġornat kontinwament dwar l-intenzjonijiet ta' l-awtoritajiet ospitanti Olandiżi dwar is-sit ġdid għall-Ewrojust; partikolarment jixtieq li jiġi mgħarraf dwar il-possibilità li kemm l-Eurojust kif ukoll l-Europol jużaw l-istess sit, u dwar xi jkunu l-kundizzjonijiet kieku kellu jsir hekk u l-appoġġ finanzjarju li l-pajjiż ospitanti jagħti lill-Eurojust għal dan il-għan;

               9.

               Jinnota li l-Eurojust implimentat baġit differenti minn dak li ffissat l-Awtorità Baġitarja; jinsisti li l-Eurojust isegwi l-proċedura ġusta u li fil-futur jistenna l-approvazzjoni ta' l-Awtorità tal-Baġit qabel ma' jimplimenta kwalunkwe bidla bħal din;

               10.

               Jisħaq li l-prinċipju li għandu jkun hemm firda bejn id-dmir ta' l-uffiċjal li jawtorizza u d-dmir ta' l-uffiċjal tal-kontabilità, għandu jiġi rrispettat u li m'għandux ikun hemm ripetizzjoni tas-sitwazzjoni li ġrat fl-2004 meta membru ta' l-istaff okkuppa ż-żewġ karigi;

               11.

               Jitlob lill-Kummissjoni biex tgħin lill-aġenziji jsegwu mill-iktar viċin possibbli l-pjan tax-xogħol li sar qbil dwaru għas-sena li tkun ġejja, biex b'hekk jippermettu li l-attivitajiet jiġu ppjanati u implimentati b'mod xieraq, u partikolarment biex jevitaw bidliet kbar u ta' l-aħħar minuta fl-ammont tax-xogħol;

               12.

               Jitlob lill-Kummissjoni sabiex ittejjeb is-sinerġiji bejn l-aġenziji billi tagħmel il-koperazzjoni iżjed effettiva, tevita d-dublikazzjoni tax-xogħol u tindirizza n-nuqqasijiet, b'mod partikulari fir-rigward ta' oqsma komuni bħat-taħriġ, l-implimentazzjoni tal-politiki kollha tal-Komunità, l-użu ta' l-aħħar sistemi ta' mmaniġjar u s-soluzzjoni ta' problemi relatati ma' l-immaniġġjar tajjeb tal-baġit.

      (1)  ĠU C 269, 28.10.2005, p. 33.

      (2)  ĠU C 332, 28.12.2005, p. 68.

      (3)  ĠU L 248, 16.9.2002, p 1.

      (4)  ĠU L 63, 6.3.2002, p. 1. Deċiżjoni kif emendata bid-Deċiżjoni 2003/659/JHA (ĠU L 245, 29.9.2003, p. 44).

      (5)  ĠU L 357, 13.12.2002, p. 72. Regolament kif emendat bir-Regolament (KE, Euratom) Nru 1261/2005 (ĠU L 201, 2.8.2005, p. 3).


title: 2010/448/CFSP: Deċiżjoni tal-Kunsill 2010/448/PESK tal- 11 ta’ Awwissu 2010 li testendi l-mandat tar-Rappreżentant Speċjali tal-Unjoni Ewropea fir-Repubblika tal-Moldova

text:
               12.8.2010

               MT

               Il-Ġurnal Uffiċjali tal-Unjoni Ewropea

               L 211/40

         DEĊIŻJONI TAL-KUNSILL 2010/448/PESK
   tal-11 ta’ Awwissu 2010
   li testendi l-mandat tar-Rappreżentant Speċjali tal-Unjoni Ewropea fir-Repubblika tal-Moldova
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b’mod partikolari l-Artikoli 28, 31(2) u 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fil-15 ta’ Frar 2007, il-Kunsill adotta l-Azzjoni Konġunta 2007/107/PESK (1) li taħtar lis-Sur Kálmán MIZSEI bħala r-Rappreżentant Speċjali tal-Unjoni Ewropea (minn hawn ’il quddiem “ir-RSUE”) fir-Repubblika tal-Moldova.

               (2)

               Fit-22 ta’ Frar 2010, il-Kunsill adotta d-Deċiżjoni 2010/108/PESK (2) li testendi l-mandat tar-RSUE sal-31 ta’ Awwissu 2010.

               (3)

               Il-mandat tar-RSUE għandu jiġi estiż sat-28 ta’ Frar 2011 jew sakemm il-Kunsill jiddeċiedi, fuq proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (minn hawn ’il quddiem “ir-RGħ”), li funzjonijiet adatti korrispondenti għal dawk skont id-Deċiżjoni 2010/108/PESK ġew stabbiliti fis-Servizz Ewropew għall-Azzjoni Esterna u jtemm il-mandat.

               (4)

               Ir-RSUE ser jimplimenta l-mandat tiegħu fil-kuntest ta’ sitwazzjoni li tista’ tiddeterjora u li tista’ tagħmel ħsara lill-objettivi tal-Politika Estera u ta’ Sigurtà Komuni stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2010/108/PESK hija b’dan emendata kif ġej:

               (1)

               L-Artikolu 1 huwa sostitwit b’dan li ġej:
               “Artikolu 1
               Rappreżentant Speċjali tal-Unjoni Ewropea
               Il-mandat tas-Sur Kálmán MIZSEI bħala r-RSUE fir-Repubblika tal-Moldova huwa b’dan estiż sat-28 ta’ Frar 2011 jew sakemm il-Kunsill jiddeċiedi, fuq proposta mir-Rappreżentant Għoli, li funzjonijiet adatti korrispondenti għal dawk skont id-Deċiżjoni attwali ġew stabbiliti fis-Servizz Ewropew għall-Azzjoni Esterna u jtemm il-mandat.”;

               (2)

               L-Artikolu 5 huwa sostitwit b’dan li ġej:
               “Artikolu 5
               Finanzjament
               1.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta’ Marzu 2010 sal-31 ta’ Awwissu 2010 għandu jkun ta’ EUR 1 025 000.
               2.   L-ammont ta’ referenza finanzjarja maħsub biex ikopri n-nefqa relatata mal-mandat tar-RSUE għall-perijodu mill-1 ta’ Settembru 2010 sat-28 ta’ Frar 2011 għandu jkun ta’ EUR 830 000.
               3.   In-nefqa għandha tiġi amministrata skont il-proċeduri u r-regoli applikabbli għall-baġit ġenerali tal-Unjoni.
               4.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni fir-rigward tan-nefqa kollha.”.

         Artikolu 2
   Dħul fis-seħħ
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, il-11 ta’ Awwissu 2010.

            Għall-Kunsill

            Il-President

         S. VANACKERE

      (1)  ĠU L 46, 16.2.2007, p. 59.

      (2)  ĠU L 46, 23.2.2010, p. 12.


title: 2010/208/: Deċiżjoni tal-Kunsill tad- 29 ta’ Marzu 2010 li temenda u testendi d-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni għall-Iżvilupp

text:
               9.4.2010

               MT

               Il-Ġurnal Uffiċjali tal-Unjoni Ewropea

               L 89/7

         DEĊIŻJONI TAL-KUNSILL
   tad-29 ta’ Marzu 2010
   li temenda u testendi d-Deċiżjoni 2007/641/KE dwar il-konklużjoni ta’ konsultazzjonijiet mar-Repubblika tal-Gżejjer Fiġi taħt l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni għall-Iżvilupp
   (2010/208/UE)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea,
   Wara li kkunsidra l-Ftehim ta’ Sħubija AKP-KE bejn il-membri tal-grupp ta’ Stati Afrikani, tal-Karibew u tal-Paċifiku, minn naħa waħda, u l-Komunità Ewropea u l-Istati Membri tagħha min-naħa l-oħra, iffirmat f’Cotonou fit-23 ta’ Ġunju 2000 (1) u rivedut fil-Lussemburgu fil-25 ta’ Ġunju 2005 (2) (minn hawn ‘il quddiem imsejjaħ “il-Ftehim ta’ Sħubija AKP-KE”), u b’mod partikolari l-Artikolu 96 tiegħu,
   Wara li kkunsidra l-Ftehim Intern bejn ir-rappreżentanti tal-gvernijiet tal-Istati Membri, imlaqqgħin fi ħdan il-Kunsill, dwar miżuri li għandhom jittieħdu u proċeduri li għandhom ikunu segwiti għall-implimentazzjoni tal-Ftehim ta’ Sħubija AKP-KE (3), u b’mod partikolari l-Artikolu 3 tiegħu,
   Wara li kkunsidra r-Regolament (KE) Nru 1905/2006 tal-Parlament Ewropew u tal-Kunsill tat-18 ta’ Diċembru 2006 li jistabbilixxi strument ta’ finanzjament tal-kooperazzjoni għall-iżvilupp (4) (minn hawn ‘il quddiem imsejjaħ “l-Istrument ta’ Kooperazzjoni għall-Iżvilupp”), u b’mod partikolari l-Artikolu 37 tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               L-elementi essenzjali msemmija fl-Artikolu 9 tal-Ftehim ta’ Sħubija AKP-KE ġew miksura.

               (2)

               Il-valuri msemmija fl-Artikolu 3 tal-Istrument ta’ Kooperazzjoni għall-Iżvilupp ġew miksura.

               (3)

               Fit-18 ta’ April 2007, skont l-Artikolu 96 tal-Ftehim ta’ Sħubija AKP-KE u l-Artikolu 37 tal-Istrument ta’ Kooperazzjoni għall-Iżvilupp, bdew konsultazzjonijiet formali mal-pajjiżi tal-AKP u r-Repubblika tal-Gżejjer Fiġi li matulhom l-awtoritajiet ta’ Fiġi għamlu impenji speċifiċi sabiex jirrimedjaw il-problemi identifikati mill-Unjoni Ewropea u jimplimentawhom.

               (4)

               Ittieħdu xi inizjattivi sostantivi fir-rigward ta’ wħud mill-impenji msemmija hawn fuq. Madankollu, mhux biss hemm impenji importanti li jikkonċernaw elementi essenzjali tal-Ftehim ta’ Sħubija AKP-KE u l-Istrument ta’ Kooperazzjoni għall-Iżvilupp li għadhom ma ġewx implimentati, iżda riċentement kien hemm ukoll żviluppi rigressivi importanti fir-rigward ta’ numru ta’ impenji ta’ importanza ewlenija, bħall-abbrgazzjoni tal-Kostituzzjoni u dewmien sostanzjali ulterjuri biex isiru l-elezzjonijiet.

               (5)

               Il-perijodu tal-applikazzjoni tad-Deċiżjoni 2007/641/KE (5), kif estiża mid-Deċiżjoni 2009/735/KE (6), tiskadi fil-31 ta’ Marzu 2010. Għalhekk, il-perijodu tal-applikazzjoni tad-Deċiżjoni 2007/641/KE għandu jiġi estiż,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2007/641/KE hija b’dan emendata kif ġej:

               (1)

               Fit-tieni paragrafu tal-Artikolu 3, id-data “fil-31 ta’ Marzu 2010” hija sostitwita bi “fl-1 ta’ Ottubru 2010”.

               (2)

               L-Anness għandu jiġi sostitwit bl-Anness għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Artikolu 3
   Id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, id-29 ta’ Marzu 2010.

            Għall-Kunsill

            Il-President

         E. ESPINOSA

      (1)  ĠU L 317, 15.12.2000, p. 3.

      (2)  ĠU L 287, 28.10.2005, p. 4.

      (3)  ĠU L 317, 15.12.2000, p. 376.

      (4)  ĠU L 378, 27.12.2006, p. 41.

      (5)  ĠU L 260, 5.10.2007, p. 15.

      (6)  ĠU L 262, 6.10.2009, p. 43.

      ANNESS

                  L-E.T. Ratu Epeli NAILATIKAU

                  Il-President tar-Repubblika tal-Gżejjer Fiġi

                  Suva

                  Ir-Repubblika tal-Gżejjer Fiġi

            Eċċellenza,
      L-Unjoni Ewropea tagħti importanza kbira lid-dispożizzjonijiet tal-Artikolu 9 tal-Ftehim ta’ Cotonou u l-Artikolu 3 tal-Istrument ta’ Kooperazzjoni għall-Iżvilupp. Is-sħubija AKP-KE hija bbażata fuq ir-rispett lejn id-drittijiet tal-bniedem, il-prinċipji demokratiċi u l-istat tad-dritt, li huma l-elementi essenzjali tal-Ftehim ta’ Cotonou u s-sies tar-relazzjonijiet ta’ bejnietna.
      Fil-11 ta’ Diċembru 2006 il-Kunsill tal-Unjoni Ewropea kkundanna l-kolp ta’ stat militari fil-Fiġi.
      Taħt l-Artikolu 96 tal-Ftehim ta’ Cotonou, u meta jitqies li l-kolp ta’ stat militari li seħħ fil-5 ta’ Diċembru 2006 kkostitwixxa ksur tal-elementi essenzjali msemmija fl-Artikolu 9 ta’ dak il-Ftehim, l-UE stiednet lill-Fiġi għal konsultazzjonijiet, kif previst fil-Ftehim, sabiex tkun eżaminata bis-sħiħ is-sitwazzjoni u jittieħdu passi biex, fejn meħtieġ, tkun rimedjata.
      Il-parti formali ta’ dawk il-konsultazzjonijiet bdiet fi Brussell fit-18 ta’ April 2007. L-UE kienet kuntenta li l-Gvern Proviżorju kkonferma għadd ta’ impenji ewlenin fir-rigward tad-drittijiet tal-bniedem u l-libertajiet fundamentali, ir-rispett għall-prinċipji demokratiċi u l-istat tad-dritt, kif innutat hawn taħt, u pproponiet passi pożittivi dwar l-implimentazzjoni tagħhom.
      Sfortunatament, minn dak iż-żmien ‘l hawn kien hemm sensiela ta’ żviluppi rigressivi, b’mod partikolari f’April 2009, u dan ifisser li issa il-Fiġi tinsab fi stat ta’ ksur ta’ diversi mill-impenji tagħha. Dan il-ksur jinkludi notevolement l-abrogazzjoni tal-Kostituzzjoni, id-dewmien sostanzjali ħafna biex isiru elezzjonijiet parlamentari, u l-vjolazzjonijiet tad-drittijiet tal-bniedem. Minkejja li l-implimentazzjoni tal-impenji ġiet imdewma b’mod sostanzjali, il-maġġornanza ta’ dawk l-impenji għadhom rilevanti ħafna għas-sitwazzjoni preżenti tal-Fiġi, u huma għalhekk annessi ma’ din l-ittra. Peress li l-Fiġi ddeċidiet unilateralment li tikser numru ta’ impenji ta’ importanza ewlenija, dan wassal għal telf għall-Fiġi f’termini ta’ fondi għall-iżvilupp.
      Madanakollu, fl-ispirtu ta’ sħubija li jifforma l-bażi tal-Ftehim ta’ Cotonou, l-UE tesprimi d-disponibilità tagħha li tieħu sehem f’konsultazzjonijiet formali ġodda malli jkun hemm prospetti raġjonevoli għal konklużjoni pożittiva għal dawn il-konsultazzjonijiet. Fl-1 ta’ Lulju 2009 il-Prim Ministru Proviżorju ppreżenta pjan direzzjonali biex issir riforma u biex terġa’ tiġi stabbilita l-ordni demokratika. L-UE hija lesta li tipparteċipa fi djalogu dwar dan il-pjan direzzjonali, u li tikkunsidra jekk dan jistax iservi bħala bażi għal konsultazzjonijiet ġodda. Għaldaqstant, l-UE ddeċidiet li testendi l-miżuri xierqa eżistenti fir-għall-Fiġi sabiex toħloq spazju ta’ opportunità għal konsultazzjonijiet ġodda. Filwaqt li, xi wħud mill-miżuri xierqa issa skada żmienhom, ġie konkluż li minflok taġġornahom unilateralment, l-UE tippreferi tesplora aktar il-possibilitajiet għal konsultazzjonijiet ġodda mal-Fiġi. Għaldaqstant, huwa ta’ importanza partikolari li l-Gvern Proviżorju jimpenja ruħu favur djalogu politiku domestiku inklussiv u favur flessibbiltà fir-rigward taż-żmien li fih jitwettaq il-pjan direzzjonali. Filwaqt li l-pożizzjoni tal-UE hija, u dejjem se tkun, iggwidata mill-elementi essenzjali tal-Ftehim ta’ Cotonou rrevedut kif ukoll mill-prinċipji fundamentali tiegħu, partikolarment fir-rigward tar-rwol ċentrali ta’ djalogu u t-twettiq ta’ obbligi reċiproki, huwa enfasizzat li m’hemmx konklużjonijiet predeterminanti min-naħa tal-UE fir-rigward tal-eżitu ta’ konsultazzjonijiet futuri.
      Jekk konsultazzjonijiet ġodda jirriżultaw f’impenji sostanzjali mill-Fiġi, l-UE hija impenjata li twettaq rivalutazzjoni bikrija pożittiva ta’ dawn il-miżuri xierqa. Min-naħa l-oħra, jekk is-sitwazzjoni fil-Fiġi ma titjiebx, se jkompli jkun hemm telf ta’ fondi għall-iżvilupp għall-Fiġi. B’mod partikolari, l-evalwazzjoni tal-progress li sar għar-ritorn għal tmexxija kostituzzjonali se tiggwida lill-UE fid-deċiżjonijiet li jridu jittieħdu dwar Miżuri ta’ Akkompanjament fir-rigward tal-Pajjiżi tal-Protokoll taz-Zokkor u l-Għaxar Programm Indikattiv Nazzjonali EDF fir-rigward tal-Fiġi.
      Sakemm ikunu saru konsultazzjonijiet ġodda, l-UE tistieden lill-Fiġi sabiex tkompli tintensifikata d-djalogu politiku mkattar.
      Il-miżuri xierqa huma dawn li ġejjin:

                  —

                  l-għajnuna umanitarja kif ukoll l-appoġġ dirett għas-soċjetà ċivili jistgħu jkomplu,

                  —

                  attivitajiet ta’ kooperazzjoni li qed isiru b’mod partikolari taħt it-tmien u d-disa’ EDF, jistgħu jkomplu,

                  —

                  attivitajiet ta’ kooperazzjoni li għandhom jgħinu sabiex tirritorna d-demokrazija u titjieb it-tmexxija, jistgħu jsiru, ħlief f’ċirkustastanzi tassew eċċezzjonali,

                  —

                  l-implimentazzjoni tal-miżuri li jakkumpanjaw ir-riforma fiz-zokkor għall-2006 tista’ ssir. Il-ftehim ta’ finanzjament ġie ffirmat f’livell tekniku mill-Fiġi fid-19 ta’ Ġunju 2007. Wieħed għandu jinnota li l-ftehim ta’ finanzjament jinkludi wkoll klawżola ta’ sospensjoni,

                  —

                  L-aċċettazzjoni mill-Gvern Proviżorju fid-19 ta’ Ġunju 2007 tar-rapport tas-7 ta’ Ġunju mill-esperti elettorali indipendenti tal-Forum tal-Gżejjer tal-Paċifiku jaqbel mal-Impenn Nru 1 miftiehem fit-18 ta’ April 2007 bejn il-Gvern Proviżorju u l-UE. Għadaqstant, it-tħejjija u l-iffirmar eventwali tal-programm indikattiv multi-annwali għal miżuri li jakkumpanjaw fir-rigward tar-riforma taz-zokkor għall-perijodu 2008-2010 jistgħu jipproċedu,

                  —

                  il-finalizzazzjoni, l-iffirmar fl-livell tekniku u l-implimentazzjoni tad-Dokument ta’ Strateġija għall-Pajjiż u l-Programm Nazzjonali Indikattiv għall-għaxar EDF b’pakkett finanzjarju indikattiv, kif ukoll l-allokazzjoni possibbli ta’ pakkett ta’ inċentivi li jasal sa 25 % ta’ din is-somma, se tkun soġġetta għall-ħarsien tal-impenji magħmula fir-rigward tad-drittijiet tal-bniedem u l-istat tad-dritt, partikolarment: li l-Gvern Proviżorju josserva l-Kostituzzjoni, li l-indipendenza tal-ġudikatura tiġi rispettata bis-sħiħ, li r-Regolamenti ta’ Emerġenza Pubblika, imdaħħla mill-ġdid fis-6 ta’ Settembru 2007, jitneħħew mill-aktar fis, li l-allegazzjonijiet kollha ta’ ksur tad-drittijiet tal-bniedem ikunu investigati jew indirizzati skont il-proċeduri u l-fora varji taħt il-liġijiet tal-Gżejjer Fiġi, u li l-Gvern Proviżorju se jagħmel li jista’ biex iwaqqaf milli jsiru dikjarazzjonijiet minn aġenziji tas-sigurtà maħsuba biex jintimidaw,

                  —

                  l-allokazzjoni taz-zokkor għall-2007 kienet żero,

                  —

                  id-disponibbiltà tal-allokazzjoni taz-zokkor għall-2008 kienet soġġetta għal prova ta’ tħejjija, kredibbli u f’waqtha, ta’ elezzjonijiet skont l-impenji miftiehma, partikolarment dwar iċ-ċensiment, it-tfassil mill-ġdid tal-konfini elettorali u r-riforma elettorali skont il-Kostituzzjoni, u miżuri li ttieħdu biex jiżguraw il-funzjonament tal-Uffiċċju Elettorali, li jinkludi l-ħatra ta’ Sorveljant tal-Elezzjonijiet sat-30 ta’ Settembru 2007 skont il-Kostituzzjoni. Din l-allokazzjoni taz-zokkor għall-2008 ntilfet fil-31 ta’ Diċembru 2009,

                  —

                  l-allokazzjoni taz-zokkor għall-2009 ġiet kanċellata f’Mejju 2009 minħabba li l-Gvern Proviżorju ddeċieda li jdewwem l-elezzjonijiet ġenerali sa Settembru 2014,

                  —

                  l-allokazzjoni għall-2010 se tiddependi fuq il-progress imwettaq fit-tkomplija tal-proċess demokratiku,

                  —

                  appoġġ addizzjonali għat-tħejjija u l-implimentazzjoni ta’ impenji ewlenin, b’mod partikolari b’appoġġ għat-tħejjija u/jew it-twettiq ta’ elezzjonijiet, jistgħu jitqiesu supplementari għal dak li ġie deskritt f’din l-ittra,

                  —

                  il-kooperazzjoni reġjonali, u l-parteċipazzjoni tal-Fiġi fiha, mhumiex affettwati,

                  —

                  il-kooperazzjoni mal-Bank Ewropew tal-Investiment u ċ-Ċentru għall-Iżvilupp ta’ Intrapriżi tista’ tkompli għaddejja iżda din hija soġġetta għat-twettiq f’waqtu tal-impenji li saru.

            Is-sorveljanza tal-impenji ser issir b’konformità mal-impenji elenkati fl-Anness għal din l-ittra li tikkonċerna d-djalogu regolari, il-kooperazzjoni ma’ missjonijiet u r-rappurtaġġ.
      Barra minn hekk, l-UE tistenna li l-Fiġi tikkoopera bis-sħiħ mal-Forum tal-Ġżejjer tal-Paċifiku fir-rigward tal-Implimentazzjoni tar-Rakkomandazzjonijiet mill-Grupp ta’ Persuni Eminenti, kif approvat mill-Forum tal-Ministri tal-Affarijiet Barranin fil-laqgħa tagħhom f’Vanuatu fis-16 ta’ Marzu 2007.
      L-Unjoni Ewropea se tkompli ssegwi mill-qrib is-sitwazzjoni fil-Fiġi. Taħt l-Artikolu 8 tal-Ftehim ta’ Cotonou, djalogu politiku msaħħaħ se jitwettaq mal-Fiġi biex jiġi żgurat ir-rispett għad-drittijiet tal-bniedem, ir-ritorn tad-demokrazija u r-rispett għall-istat tad-dritt sakemm iż-żewġ partiti jikkonkludu li n-natura msaħħa tad-djalogu serviet l-iskop taghħa.
      Jekk ikun hemm dewmien, waqfien jew rigress fl-implimentazzjoni tal-impenji meħuda mill-Gvern Proviżorju, l-UE tirriżerva d-dritt li taġġusta l-miżuri xierqa.
      L-UE tisħaq li l-privileġġi tal-Fiġi fil-kooperazzjoni tagħha mal-UE jiddependu fuq ir-rispett għall-elementi essenzjali tal-Ftehim ta’ Cotonou u għall-valuri msemmija fl-Istrument ta’ Kooperazzjoni għall-Iżvilupp. Sabiex l-UE tiġi konvinta li l-Gvern Proviżorju huwa lest b’mod sħiħ sabiex isegwi l-impenji meħuda, huwa essenzjali li jsir progress bikri u sostanzjali fit-twettiq tal-impenji miftiehma.
      Dejjem tiegħek,
      Magħmul fi Brussell,

            Għall-Kummissjoni

            Għall-Kunsill

         ANNESS TAL-ANNESS

            IMPENJI MIFTIEHMA MAR-REPUBBLIKA TAL-GZEJJER FIĠI

         A.   Rispett lejn il-Prinċipji tad-Demokrazija

         Impenn Nru 1
         Li jseħħu elezzjonijiet parlamentari ħielsa u ġusti fi żmien 24 xahar mill-1 ta’ Marzu 2007, soġġett għall-osservazzjonijiet tal-valutazzjoni li għandha ssir mill-awdituri indipendenti maħtura mis-Segretarjat tal-Forum tal-Gżejjer Paċifiċi. Il-proċessi li jwasslu għall-elezzjonijiet, u t-twettiq tal-istess elezzjonijiet, għandhom ikunu, b’mod konġunt, sorveljati, adattati u riveduti kif xieraq fuq il-bażi ta’ parametri maqbula b’mod konġunt. Dan jimplika b’mod partikulari:

                     —

                     li sat-30 ta’ Ġunju 2007 il-Gvern Proviżorju jadotta skeda li tistabbilixxi d-dati tat-tlestija tad-diversi passi li għandhom jittieħdu bi tħejjija għall-elezzjonijiet parlamentari l-ġodda,

                     —

                     li l-iskeda tispeċifika l-ħin taċ-ċensiment, it-tfassil mill-ġdid tal-konfini elettorali u r-riforma elettorali,

                     —

                     li t-tfassil tal-konfini elettorali u r-riforma elettorali għandhom jitwettqu skont il-Kostituzzjoni,

                     —

                     li jittieħdu miżuri sabiex tiġi żgurata l-ħidma tal-Uffiċċju Elettorali inkluża l-ħatra ta’ Sorveljant tal-Elezzjonijiet sat- 30 ta’ Settembru 2007 skont il-Kostituzzjoni,

                     —

                     li l-ħatra tal-Viċi-President għandha ssir skont il-Kostituzzjoni.

               Impenn Nru 2
         Li l-Gvern Proviżorju, meta jadotta inizjattivi u bidliet leġiżlattivi, fiskali u oħrajn ta’ politika, li jkunu ta’ natura importanti, għandu jagħti l-piż dovut lill-konsultazzjonijiet mas-soċjetà ċivili u l-partijiet interessati relevanti l-oħra.
         B.   Stat tad-Dritt

         Impenn Nru 1
         Li l-Gvern Proviżorju għandu jagħmel l-akbar sforzi sabiex ma jħallix li jsiru dikjarazzjonijiet minn aġenziji ta’ sigurtà maħsuba biex jintimidaw.
         Impenn Nru 2
         Li l-Gvern Proviżorju jħares il-Kostituzzjoni tal-1997, u jiggarantixxi l-ħidma normali u indipendenti tal-istituzzjonijiet kostituzzjonali bħall-Kummissjoni tal-Fiġi għad-Drittijiet tal-Bniedem, il-Kummissjoni għas-Servizz Pubbliku, u l-Kummissjoni tal-Uffiċċji Kostituzzjonali. L-indipendenza sostanzjali u l-funzjonament tal-Kunsill il-Kbir tal-Kapijiet ikunu preżervati.
         Impenn Nru 3
         Li l-indipendenza tal-ġudikatura tkun rispettata bis-sħiħ, li din titħalla taħdem liberament u li d-deċiżjonijiet tagħha jkunu rispettati mill-partijiet kollha in kwistjoni, partikolarment:

                     —

                     li l-Gvern Proviżorju jimpenja ruħu sabiex it-tribunal skont it-Taqsima 138(3) tal-Kostituzzjoni jinħatar sal-15 ta’ Lulju 2007,

                     —

                     li kwalunkwe ħatra u/jew tneħħija ta’ ġudikanti minn issa ‘l quddiem iseħħu f’konformità stretta mad-dispożizzjonijiet u r-regoli proċedurali tal-Kostituzzjoni,

                     —

                     li ma jseħħ l-ebda każ, ikun xi jkun, ta’ interferenza mill-militar u l-pulizija jew mill-Gvern Proviżorju mal-proċess ġudizzjarju, inkluż ir-rispett sħiħ għall-professjoni legali.

               Impenn Nru 4
         Li l-proċeduri kriminali kollha marbuta mal-korruzzjoni jkunu indirizzati permezz tal-mezzi ġudizzjarji xierqa u li kwalunkwe korpi oħrajn li jistgħu jitwaqqfu sabiex jinvestigaw każijiet allegati ta’ korruzzjoni joperaw fil-limiti kostituzzjonali.
         C.   Drittijiet u Libertajiet Fundamentali tal-Bniedem

         Impenn Nru 1
         Il-Gvern Proviżorju se jieħu l-passi neċessarji kollha sabiex jiffaċilita li l-allegazzjonijiet kollha ta’ ksur tad-drittijiet tal-bniedem jiġu investigati jew ittrattati skont id-diversi proċeduri u fora taħt il-liġi tal-Gżejjer Fiġi.
         Impenn Nru 2
         Il-Gvern Proviżorju biħsiebu jneħħi r-Regolamenti ta’ Emerġenza Pubblika f’Mejju 2007, soġġett għal kwalunkwe theddidiet għas-sigurtà nazzjonali, l-ordni pubbliku jew is-sikurezza.
         Impenn Nru 3
         Il-Gvern Proviżorju hu impenjat li jara li l-Kummissjoni tad-Drittijiet tal-Bniedem fil-Fiġi taħdem b’indipendenza sħiħa u skont il-Kostituzzjoni.
         Impenn Nru 4
         Li l-libertà tal-espressjoni u l-libertà tal-midja, fil-forom kollha tagħha jkunu rispettati b’mod sħiħ kif previst fil-Kostituzzjoni.
         D.   Ħidma Sussegwenti dwar l-Impenji

         Impenn Nru 1
         Li l-Gvern Proviżorju jimpenja ruħu li jżomm għaddej djalogu regolari sabiex jippermetti l-verifika tal-progress imwettaq u jagħti lill-awtoritajiet/ir-rappreżentanti tal-UE u l-KE aċċess sħiħ għall-informazzjoni fuq il-materji kollha marbuta mad-drittijiet tal-bniedem, ir-ritorn paċifiku lejn id-demokrazija u l-istat tad-dritt fil-Fiġi.
         Impenn Nru 2
         Li l-Gvern Proviżorju jikkopera bis-sħiħ ma’ missjonijiet eventwali mill-UE u l-KE għall-valutazzjoni u s-sorveljanza tal-progress.
         Impenn Nru 3
         Li l-Gvern Proviżorju jibgħat rapporti ta’ progress kull tliet xhur mit-30 ta’ Ġunju 2007 dwar l-elementi essenzjali tal-Ftehim ta’ Cotonou u l-impenji.
         Hu nnutat li ċerti kwistjonijiet jistgħu jiġu indirizzati b’mod effettiv biss permezz ta’ approċċ pragmatiku li jagħraf ir-realtajiet preżenti u jiffoka fuq il-ġejjieni.


title: 2009/737/KE: Deċiżjoni tal-Kummissjoni tal- 5 ta' Ottubru 2009 li ttemm il-proċedura ta' eżami fir-rigward tal-miżuri imposti mir-Repubblika tal-Lvant tal-Urugwaj li jaffettwaw l-importazzjoni u l-bejgħ tal-whisky fl-Urugwaj

text:
               6.10.2009

               MT

               Il-Ġurnal Uffiċjali tal-Unjoni Ewropea

               L 262/52

         DEĊIŻJONI TAL-KUMMISSJONI
   tal-5 ta' Ottubru 2009
   li ttemm il-proċedura ta' eżami fir-rigward tal-miżuri imposti mir-Repubblika tal-Lvant tal-Urugwaj li jaffettwaw l-importazzjoni u l-bejgħ tal-whisky fl-Urugwaj
   (2009/737/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 3286/94 tat-22 ta' Diċembru 1994 li jistabbilixxi l-proċeduri tal-Komunità fil-qasam ta' politika kummerċjali komuni sabiex jiżgura l-eżerċizzju tad-drittijiet tal-Komunità skont ir-regoli internazzjonali tal-kummerċ, b'mod partikolari dawk stabbiliti taħt l-awspiċji tal-Organizzazzjoni Dinjija tal-Kummerċ (1), u b'mod partikolari l-Artikolu 11(1) tiegħu,
   Billi:
   A.   SFOND PROĊEDURALI

               (1)

               Fit-2 ta' Settembru 2004, l-SWA (Scotch Whisky Association) għamlet ilment skont l-Artikolu 4 tar-Regolament (KE) Nru 3286/94 (minn hawn 'il quddiem, “ir-Regolament”) f'isem il-membri tagħha li jirrappreżentaw l-industrija tal-whisky Skoċċiż.

               (2)

               L-ilmentatur allega li l-bejgħ Komunitarju tal-whisky Skoċċiż fir-Repubblika tal-Lvant tal-Urugwaj kien imxekkel minn bosta ostakli għall-kummerċ skont it-tifsira tal-Artikolu 2(1) tar-Regolament. Ix-xkiel allegat għall-kummerċ kien kollu marbut direttament mat-taxxi tas-sisa IMESI fl-Urugwaj (IMESI – Impuesto Especifico Interno), u fiex jikkonsistu:

                           (a)

                           l-esklużjoni tal-whisky immaturat għal tliet snin jew iktar mill-iktar kategorija baxxa tat-tassazzjoni;

                           (b)

                           nuqqas ta' trasparenza u prevedibbiltà tas-sistema IMESI;

                           (c)

                           ir-rekwiżit tat-twaħħil ta' strixxi fuq il-whisky impurtat;

                           (d)

                           rekwiżit biex it-taxxi fuq l-importazzjonijiet jitħallsu bil-quddiem.

               (3)

               L-ilmentatur sostna wkoll li dawn il-prattiki kienu qed joħolqu effetti kummerċjali negattivi fl-ambitu tat-tifsira tal-Artikolu 2(4) tar-Regolament.

               (4)

               Għalhekk, il-Kummissjoni ddeċidiet, wara konsultazzjoni mal-Kumitat Konsultattiv stabbilit mir-Regolament, li kien hemm biżżejjed evidenza li tiġġustifika l-ftuħ ta' proċedura ta' eżami sabiex jitqiesu l-kwistjonijiet legali u fattwali involuti. Għaldaqstant, infetħet proċedura ta’ eżami fit-23 ta’ Ottubru 2004 (2).

         B.   IS-SEJBIET TAL-PROĊEDURA TA’ EŻAMI

               (5)

               Matul il-proċedura tal-investigazzjoni, l-awtoritajiet tal-Urugwaj esprimew li kienu lesti jeżaminaw il-possibilità li tinstab soluzzjoni sodisfaċenti għal kulħadd. Is-servizzi tal-Kummissjoni qablu li jiddiskutu l-mezzi possibbli biex jiġu indirizzati l-kwistjonijiet imqajma mill-Ilmentatur. Fuq il-bażi tad-diskussjoni, l-awtoritajiet tal-Urugwaj ipproponew li l-każ jiġi riżolt abbażi tal-elementi li ġejjin:

                           (a)

                           b'rispons għall-ewwel prassi tal-awtoritajiet tal-Urugwaj li tikkonsisti fl-esklużjoni mill-iktar kategorija baxxa tat-taxxa l-whisky kollu mmaturat għal iktar minn tliet snin (u r-regolamenti tal-UE jirrikjedu li l-whisky jiġi mmaturat għal mill-inqas tliet (3) snin), l-Urugwaj ippropona li jirtira dan ir-rekwiżit b'effett mill-1 ta' Lulju 2005;

                           (b)

                           fir-rigward tar-rekwiżit diskriminatorju li jitwaħħlu strixxi fuq il-fliexken tal-whisky impurtat, l-Urugwaj ikkommetta ruħu li jemenda r-regolamenti sat-30 ta' Ġunju 2005, bi dħul fis-seħħ qabel 90 jum;

                           (c)

                           it-tielet, l-SWA kienet saħqet ukoll li l-arranġamenti interni tat-taxxa tal-Urugwaj għall-ispirti kienu kontra l-GATT billi ma kinux amministrati b'mod uniformi, imparzjali u raġonevoli. L-awtoritajiet tal-Urugwaj ipproponew li jippromwovu bidla fl-istruttura tat-taxxa tas-sisa IMESI biex jagħmluha “konformi mas-sistemi tat-taxxa l-aktar normal fil-livell internazzjonali” qabel l-2006;

                           (d)

                           dwar ir-raba' aspett, jiġifieri r-rekwiżit li titħallas minn qabel it-taxxa fuq l-importazzjoni b'rata ta' 80 % tal-valur doganali tal-oġġetti, qbilna li l-Urugwaj tista' żżomm is-sistema tagħha ta' ħlas minn qabel tat-taxxa IMESI sabiex tipprevjeni l-każijiet tal-evażjoni tat-taxxa.

         C.   ŻVILUPPI WARA TMIEM L-INVESTIGAZZJONI

               (6)

               L-ewwel żewġ passi ppjanati mill-awtoritajiet tal-Urugwaj ġew implimentati fl-iskadenzi miftiehma, iżda l-bidla tal-istruttura tal-IMESI ma ġietx implimentata qabel l-2007, meta, bid-Digriet Nru 520/2007 tas-27 ta' Diċembru 2007, l-Urugwaj introduċiet leġiżlazzjoni ġdida għat-taxxi tas-sisa tagħha.

               (7)

               Kmieni fl-2008, il-Kummissjoni talbet lill-Urugwaj biex jagħti għadd ta' kjarifiki fir-rigward tar-reviżjonijiet tal-istruttura tat-taxxa interna speċifika, li ngħataw f'Mejju 2009. Il-kjarifiki mogħtija mill-gvern tal-Urugwaj ikkonfermaw li s-sistema tal-Urugwaj qed taħdem b'mod konsistenti mal-obbligi relevanti tal-Organizzazzjoni Dinjija tal-Kummerċ u mal-impenji li ħa l-Urugwaj fir-riżoluzzjoni.

         D.   KONKLUŻJONI U RAKKOMANDAZZJONIJIET

               (8)

               Fid-dawl tal-analiżi ta' hawn fuq, huwa meqjus li l-proċedura ta' eżami wasslet għal qagħda sodisfaċenti fir-rigward tal-ostakli għall-kummerċ kif kienu allegati fl-ilment imressaq minn SWA. Il-proċedura ta’ eżami għalhekk għandha tintemm skont l-Artikolu 11(1) tar-Regolament.

               (9)

               Il-Kumitat Konsultattiv ġie kkonsultat dwar il-miżuri ppreveduti f’din id-Deċiżjoni,

         IDDEĊIDIET KIF ĠEJ:
   Artikolu Uniku
   Il-proċedura ta' eżami fir-rigward tal-miżuri imposti mir-Repubblika tal-Lvant tal-Urugwaj li jaffettwaw l-importazzjoni u l-bejgħ tal-whisky fl-Urugwaj, hija b'dan itterminata.

      Magħmul fi Brussell, il-5 ta’ Ottubru 2009.

            Għall-Kummissjoni

         Catherine ASHTON

            Membru tal-Kummissjoni

      (1)  ĠU L 349, 31.12.1994, p. 71.

      (2)  ĠU C 261, 23.10.2004, p. 3.